stanford-oval/wikipedia huggingface dataset:
Luettelo diplomaattisista edustustoista Yhdistyneessä kuningaskunnassa
Pääkonsulaatit ja missiot > Edinburgh

Espanja
Intia
Irlanti
Italia
Japani
Kiina
Pakistan
Puola
Ranska
Saksa
Taiwan (Taipein edustusto)
Ukraina
Venäjä
Yhdysvallat
Pääkonsulaatit ja missiot > Hamilton, Bermuda

Portugali (konsulaatti)
Yhdysvallat
Pääkonsulaatit ja missiot > Manchester

Bangladesh
Kiina
Libya
Pakistan
Puola
Portugali
Pääkonsulaatit ja missiot > Providenciales Turks- ja Caicossaaret

Haiti
Kansainväliset järjestöt

Kansainvälisten järjestöjen edustustot Lontoossa:
Arabiliitto
Euroopan unioni
Kansainvälinen siirtolaisuusjärjestö
Yhdistyneet kansakunnat:
Yhdistyneiden kansakuntien pakolaisjärjestö
Maailman ruokaohjelma
Maailmanpankki
Ei edustustoa

Komorit
Liechtenstein
Marshallinsaaret
Mikronesia
Somalia
Käännös suomeksi
Fiktionalismi (matematiikka)

Fiktionalismi on matematiikan filosofian suuntaus, jonka mukaan luvut ja muut matemaattiset entiteetit eivät ole todellisuudessa olemassa, vaan ne ovat enemmän hyödyllistä fiktiota.
Fiktionalismi sai alkunsa kun Hartry Field julkaisi teoksen Science Without Numbers (1980). Hän hylkäsi Quinen argumentin matematiikan välttämättömyydestä tieteelle ja itse asiassa käänsi sen toisin päin. Fieldin mukaan matematiikka oli turhaa, ja tuli tulkita joukoksi epätotuuksia, jotka eivät koske mitään todellista. Hän esitti Newtonin mekaniikan täydellisen aksiomatisoinnin, joka ei viitannut lukuihin tai funktioihin lainkaan. Hän esimerkiksi hyödynsi Hilbertin aksioomien ”välillisyyden” (betweenness) käsitettä luonnehtiessaan avaruutta ilman avaruudellisia koordinaatteja. Hilbertin geometria oli matemaattista, koska se puhuu abstrakteista pisteistä, mutta Fieldin teoriassa nämä pisteet ovat konkreettisia fysikaalisen avaruuden pisteitä, joten erillisiä matemaattisia olioita ei tarvita.
Osoitettuaan, kuinka tiedettä tehdään ilman matematiikkaa, Field esitteli matematiikan uudelleen ”hyödyllisenä fiktiona”. Hän osoitti matemaattisen fysiikan olevan konservatiivinen laajennos hänen ei-matemaattisesta fysiikastaan (toisin sanoen jokainen fysikaalinen tosiasia, joka voidaan todistaa matemaattisessa fysiikassa, on todistettavissa Fieldin järjestelmässä), niin että matematiikassa on kyse luotettavasta prosessista, jonka fysikaaliset sovellutukset ovat kaikki tosia, vaikkakin sen omat lauseet ovat epätosia. Näin kun harjoitamme matematiikkaa, voimme nähdä itsemme ikään kuin kertomassa kertomusta, ja puhumassa luvuista ikään kuin ne olisivat olemassa.
Kirjallisuutta

Balaguer, M.: A Fictionalist Account of the Indispensable Applications of Mathematics. Philosophical Studies, 1996, 83. vsk, s. 291–314.
Field, Hartry: Science Without Numbers.  Princeton, NJ:  Princeton University Press, 1980.
Aiheesta muualla

Balaguer, Mark: Fictionalism in the Philosophy of Mathematics The Stanford Encyclopedia of Philosophy. The Metaphysics Research Lab. Stanford University. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Philosophy of mathematics#Fictionalism
Käännös suomeksi
Fausto Feliciano Gaibor García

Fausto Feliciano Gaibor García (24. tammikuuta 1952 – 4. kesäkuuta 2021) oli ecuadorilainen roomalaiskatolinen piispa. Hänet vihittiin papiksi Guarandan hiippakuntaan 24. tammikuuta 1981. Hänet nimitettiin Riobamban hiippakunnan vihkipiispaksi ja Naraggaran titulaaripiispaksi 31. lokakuuta 2006. Piispaksi vihkiminen seurasi 2. joulukuuta. Pääkonsekraattorina toimi Victor Alejandro Corral Mantilla, jota avustivat Giacomo Guido Ottonello ja Ángel Polibio Sánchez Loayza.
Gaibor García sai 3. toukokuuta 2011 nimityksen Tulcánin piispaksi.
Fiksumpi kuin koululainen

| Fiksumpi kuin koululainen |
| --- | --- |

Tyyli:  visailu
Luoja(t):  Solar Films Inc. Oy
Pääosissa:  Nicke Lignell (juontaja)
Alkuperämaa:   Suomi    Yhdysvallat (alkuperäinen formaatti)
Verkko:   MTV3
Esitetty:  6. marraskuuta 2008 – 22. helmikuuta 2009
Jaksoja:  12
Palkinnot
Voitetut:  Paras game show 2008 (Kultainen TV)   Paras game show 2008 (Venla)
Aiheesta muualla
IMDb 
Fiksumpi kuin koululainen oli yhdysvaltalaisen Are You Smarter Than a 5th Grader? -tietokilpailuohjelman suomalainen versio, jota juonsi Nicke Lignell. Ohjelmassa kilpailijan oli vastattava peruskoulun ala-asteen oppimäärään kuuluviin kysymyksiin.
Ohjelma voitti vuoden 2008 parhaan game show’n palkinnot Kultainen TV -ja Venla-gaaloissa.
Pelin kulku

| Kysymys | Voittosumma |
| --- | --- |
1: 250 €
2: 500 €
3: 1 000 €
4: 1 500 €
5: 2 000 €
6: 3 000 €
7: 4 000 €
8: 6 000 €
9: 9 000 €
10: 12 000 €
11: 20 000 €
Kilpailijan on vastattava yhteentoista peruskoulun ala-asteen oppimäärään kuuluvaan kysymykseen, jotka liittyvät esimerkiksi matematiikkaan, äidinkieleen, historiaan ja englantiin. Kilpailija valitsee apurikseen yhden viidestä 12–13-vuotiaasta koululaisesta, jotka ovat mukana kilpailussa. Kilpailijalla on kolme apukeinoa: kopiointi, jossa kilpailija vastaa apurin vastauksella, lunttaus, jossa kilpailija katsoo apurin vastauksen, mutta saa päättää lopullisen vastauksen itse, sekä pelastus, mikäli kilpailija vastaa väärin apurin vastatessa oikein. Jos kilpailija vastaa kuudenteen kysymykseen oikein, hän saa pitää vähintään 3 000 euroa. Päävoitto kilpailussa on 20 000 euroa. Jos kilpailija ei voita pääpottia, hänen on katsottava kameraan ja sanottava: "En ole fiksumpi kuin koululainen." Jos hän voittaa pääpotin, hän saa sanoa: "Olen fiksumpi kuin koululainen."
Aiheesta muualla

MTV3:n Fiksumpi kuin koululainen -sivut
Fagersta

| Fagersta |
| --- | --- |
 Västanforsin kirkko.
 Fagersta
 Koordinaatit: 60°00′17″N, 15°47′31″E 
Valtio:   Ruotsi
Lääni:  Västmanlandin lääni
Maakunta:  Västmanland
Kunta:  Fagerstan kunta
Pinta-ala:  
 – Maa:  9,47 km²
Väkiluku:  11 130
 – Väestötiheys:  1 175,3 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Fagersta on samannimisen Fagerstan kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski-Ruotsissa. Vuoden 2010 lopussa taajamassa oli 11 130 asukasta.
Fagersta oli 1970-luvun alun kuntauudistukseen asti kaupunki.
Media

Paikallislehti Fagersta-Posten ilmestyy kolmesti viikossa.
Väestönkehitys

| Fagerstan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 14 227 | 14 227 |
| 1965 | 1965 |    | 15 107 | 15 107 |
| 1970 | 1970 |    | 15 584 | 15 584 |
| 1975 | 1975 |    | 14 778 | 14 778 |
| 1980 | 1980 |    | 13 985 | 13 985 |
| 1990 | 1990 |    | 12 318 | 12 318 |
| 1995 | 1995 |    | 11 931 | 11 931 |
| 2000 | 2000 |    | 11 029 | 11 029 |
| 2005 | 2005 |    | 10 898 | 10 898 |
| 2010 | 2010 |    | 11 130 | 11 130 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Västmanlandin läänin kuntien keskustaajamat
Faustinus

"Faustinus" - nimi voi tarkoittaa
Pyhä Faustinus
Faustinus Jakovlevits Doutkevitsh, venäläinen taikuri ja väitettyjen spiritismi-istuntojen paljastaja
Faustinus Capriello, oik. Faustinus Petersen, myöhemmin Faustinus Faustinus (1868-1946) tanskalainen taikuri, illusionisti ja spritismi-istuntojen paljastaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Faustinus”, voi hakea sivunnimihaulla, laajalla sivunnimihaulla tai tekstihaulla.
Fanny Elssler

Piirros Elssleristä vuodelta 1836.
Franziska "Fanny" Elssler (23. kesäkuuta 1810 Wien – 27. marraskuuta 1884 Wien) oli itävaltalainen ballerina. Häntä ylistettiin henkisestä ja näyttävästä tanssityylistään, ja hän oli aikansa kuuluisimpia ballerinoja. ​​
Elämä

Franziska Elssler syntyi 23. kesäkuuta 1810 Itävallan pääkaupungissa Wienissä. Hänen isänsä Johann toimi kuuluisan säveltäjän, Joseph Haydnin, palvelijana. Elssler tanssi nuoresta asti ja esiintyi Kärntnertor-teatterissa siskonsa kanssa lapsena. Tyttöjä opetti Jean Aumer ja Friedrich Horschelt, jotka olivat molemmat kuuluisia balettitanssijoita.
Vuonna 1827 Elssler matkusti siskonsa kanssa Napoliin. Siellä hän nousi kuuluisuuteen. Hän esiintyi 1830-luvulla kotikaupungissaan Wienissä ja Berliinissä. Elssler sai suurta kunnioitusta myös Lontoossa, jossa hän tapasi George Groten.
Virallisesti Elssler debytoi 1834 Pariisin oopperassa, jossa hän esitti William Shakespearen oopperan Myrsky. Pariisin oopperassa hänen suurin vastustaja oli Marie Taglioni. Taidekriitikko Théophile Gautier kutsui Elssleriä "Pohjoisen espanjalaiseksi", ja Elssler sai suosiota taidesisäpiireissä. Hän tanssi Pariisin oopperassa 1930-luvun loppuun asti.
Vuosina 1840–1842 Elssler kiersi Yhdysvalloissa. Siellä hän sai paljon kunnioitusta ja vastaanotti suuria lahjoituksia. Häntä opasti Yhdysvalloissa muun muassa presidentti Martin Van Burenin poika John Van Buren. Hän rikkoi sopimuksensa Pariisin oopperan kanssa jatkaakseen Amerikan-kiertuettaan, eikä näin enää palannut tanssimaan sinne. Elssler tanssi vielä Englannissa, Saksassa, Italiassa ja Venäjällä, kunnes jäi eläkkeelle vuonna 1851 ja muutti Hampurin lähelle. Fanny Elssler kuoli Wienissä 27. marraskuuta 1884.
Hänestä on tehty kaksi elokuvaa: Fanny Elssler (1937) ja Fanny Elssler (1920).
Aiheesta muualla

Kuvia tai muita tiedostoja aiheesta Fanny Elssler Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fanny Elssler
Käännös suomeksi
Evangeline Lilly

| Evangeline Lilly |
| --- | --- |
 Evangeline Lilly vuonna 2014.
Henkilötiedot
Koko nimi:  Nicole Evangeline Lilly
Syntynyt: 3. elokuuta 1979 (ikä 45)  Fort Saskatchewan, Alberta
Ammatti:  näyttelijä ja kirjailija
Puoliso:  Murray Hone (2003–2004)
Lapset:  2
Näyttelijä
Aktiivisena:  2002–
Merkittävät roolit:  Lost The Hurt Locker Real Steel Hobitti Ant-Man
Aiheesta muualla
IMDb 
Elonet
Nicole Evangeline Lilly (s. 3. elokuuta 1979 Fort Saskatchewan, Alberta) on kanadalainen näyttelijä ja kirjailija. Hänet tunnetaan parhaiten Kate Austenin roolista ABC:n televisiosarjassa Lost. Hänet tunnetaan myös rooleistaan elokuvissa The Hurt Locker ja Real Steel sekä Peter Jacksonin elokuvasarjassa Hobitti.
Biografia > Nuoruus

Lilly syntyi Fort Saskatchewanissa, Kanadassa hurskaaseen evankelis-kristittyyn perheeseen. Hänen isänsä on ekonomian opettaja ja äitinsä kauneuskonsultti. Lillyllä on myös kaksi siskoa, joista nuorempi, Andrea on kuvaillut Evangelinea ”perheen näyttelijättäreksi”. Lillyn lapsuudessa perheellä ei ollut lainkaan televisiota.
Ennen lähtöään Fort Saskatchewanista Lilly kävi Fortin, Rudolph Henningin ja James Mowatin peruskouluja. Hänellä on yliopistotutkinto kansainvälisestä politiikasta University Of British Columbiasta ja hän johti yliopistoaikanaan perustamaansa kehitysapu- ja ihmisoikeuskomiteaa.
Lilly toimi lyhytaikaisesti ulkomaanlähettiläänä ja asui ruohomajassa Filippiineillä. Hänelle tarjottiin kahdeksi vuodeksi pysyvää paikkaa Filippiineille, jonka hän ottikin vastaan, mutta perui sen myöhemmin vanhempiensa toivomuksesta. Lilly työskenteli Royal Airlinesin lentoemäntänä ja puhuu lähes sujuvaa ranskaa. Lilly työskenteli myös Green Bay Bible Campilla lähellä Kelownaa ja Earls Restaurant -nimisessä ravintolassa Abbotsfordissa, Brittiläisessä Kolumbiassa.
Biografia > Ura

Ford-mallitoimisto huomasi Lillyn Kelownassa, Brittiläisessä Kolumbiassa ja hän allekirjoitti mallitoimiston kanssa sopimuksen maksaakseen opintonsa University of British Columbiassa. Vaikka Lilly allekirjoittikin sopimuksen Ford-mallitoimiston kanssa, hän ei koskaan ollut varsinainen malli, vaan työskenteli Fordissa pääsääntöisesti näyttelijäosastolla.
Lilly on esiintynyt useissa LiveLinks Chatlinen televisiomainoksissa; hänen kuvaansa käytetään vieläkin palvelun mainoksissa. Hän esiintyi myös G4:n Judgement Day -sarjassa, muutamissa Smallvillen jaksoissa sekä elokuvassa Freddy vs. Jason. Lilly vieraili myös ABC:n kauhusarjassa Stephen Kingin Sairaala vuonna 2004. Lillyn ensimmäinen puherooli oli televisiosarjassa Lost.
Kun Lilly sai Kate Austenin roolin draamasarjassa Lost, hänen suurin huolenaiheensa oli työviisumin saanti. Kun ohjelman tuotannon alkuun oli vain muutamia päiviä eikä viisumista ollut tietoa, ohjaajat alkoivat etsiä Katen rooliin toista näyttelijää. Lähes 20 koe-esiintymisen jälkeen Lillyn työviisumihakemus hyväksyttiin ja hän saapui kuvauksiin päivää myöhemmin.
Vuonna 2004 Lilly sai palkkaa yhdestä Lostin jaksosta noin 80 000 dollaria. Entertainment Weeklyssä hänet äänestettiin vuoden 2004 läpimurtotähdeksi roolistaan Katena. Hän oli sijalla kolmetoista FHM:än listalla ”100 maailman seksikkäintä naista” vuonna 2006 ja Maximin ”Hot 100”-listan sijalla kaksi vuonna 2005. 14. joulukuuta 2006 Lilly oli ehdolla Golden Globe -palkinnon saajaksi ”parhaasta naispääosasta draamasarjassa”.
Lostin kuvausten päätyttyä Lilly suunnitteli lopettavansa näyttelemisen keskittyäkseen uraansa hyväntekeväisyydessä, mutta ei kuitenkaan sulkenut pois mahdollisuutta palata televisioon tulevaisuudessa. Hän esiintyi vuonna 2011 Hugh Jackmanin rinnalla elokuvassa Real Steel ja vuosina 2013–2014 Peter Jacksonin ohjaaman Hobitti-elokuvatrilogian jälkimmäisissä osissa Tauriel-haltiana. Hän näytteli Hope van Dynea kesällä 2015 ensi-iltansa saaneessa Marvel Studiosin elokuvassa Ant-Man.
Biografia > Yksityiselämä

Lilly on ollut naimisissa kanadalaisen jääkiekkoilijan Murray Honen kanssa, mutta pari erosi pian sen jälkeen, kun Lilly oli aloittanut Lostissa. Vuosina 2004–2009 hän seurusteli Lost-näyttelijä Dominic Monaghanin kanssa. Tällä hetkellä Lilly seurustelee Lostin työryhmään kuuluneen Norman Kalin kanssa. He saivat poikalapsen toukokuussa 2011. Toisen lapsen pari sai vuonna 2015.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2005 | Rankka viikonloppu | The Long Weekend | Simone |
| 2008 | The Hurt Locker | The Hurt Locker | Connie James |
| 2008 | Afterwards | Afterwards | Claire |
| 2011 | Real Steel | Real Steel | Bailey Tallet |
| 2013 | Hobitti – Smaugin autioittama maa | The Hobbit: The Desolation of Smaug | Tauriel |
| 2014 | Hobitti – Viiden armeijan taistelu | The Hobbit: The Battle of the Five Armies | Tauriel |
| 2015 | Ant-Man | Ant-Man | Hope van Dyne |
| 2017 | Little Evil | Little Evil | Samantha Bloom |
| 2018 | Ant-Man and the Wasp | Ant-Man and the Wasp | Hope van Dyne / Ampiainen |
| 2019 | Avengers: Endgame | Avengers: Endgame | Hope van Dyne / Ampiainen |
| 2019 | Crisis | Crisis | Claire Reimann |
| 2023 | Ant-Man and the Wasp: Quantumania | Ant-Man and the Wasp: Quantumania | Hope van Dyne / Ampiainen |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2002 | Judgement Day | Judgement Day | JD Girl | – |
| 2004 | Stephen Kingin Sairaala | Stephen King's Kingdom Hospital | Bentonin tyttöystävä | 1 jakso |
| 2004–2010 | Lost | Lost | Kate Austen | 117 jaksoa |
| 2021 | What If...? | What If...? | Hope van Dyne / Ampiainen (ääni) | jakso ”Mitä jos... zombeja?!” |
Palkinnot

| Televisiosarjat> Vuosi | Televisiosarjat> Palkinto | Televisiosarjat> Kategoria | Televisiosarjat> Työ | Televisiosarjat> Tulos |
| --- | --- | --- | --- | --- |
| 2005 | Satellite | Paras naisnäyttelijä draamassa | Lost | Ehdokkuus |
| 2005 | Academy of Science Fiction, Fantasy and Horror Film Award | Paras naisnäyttelijä televisiossa | Lost | Ehdokkuus |
| 2006 | National Television Award | Suosituin naisnäyttelijä | Lost | Ehdokkuus |
| 2006 | Academy of Science Fiction, Fantasy and Horror Film Award | Paras naisnäyttelijä televisiossa | Lost | Ehdokkuus |
| 2007 | Golden Globe | Paras naisnäyttelijä draamasarjassa | Lost | Ehdokkuus |
| 2007 | Screen Actors Guild Award | Paras näyttelijäkaarti | Lost | Voitto |
| 2007 | Saturn | Paras naisnäyttelijä draamasarjassa | Lost | Ehdokkuus |
| 2007 | Academy of Science Fiction, Fantasy and Horror Film Award | Paras naisnäyttelijä televisiossa | Lost | Ehdokkuus |
| 2008 | Academy of Science Fiction, Fantasy and Horror Film Award | Paras naisnäyttelijä televisiossa | Lost | Ehdokkuus |
| 2009 | Academy of Science Fiction, Fantasy and Horror Film Award | Paras naisnäyttelijä televisiossa | Lost | Ehdokkuus |
| 2010 | Screen Actors Guild Award | Paras näyttelijäkaarti | The Hurt Locker | Ehdokkuus |
Aiheesta muualla

Kuvia tai muita tiedostoja aiheesta Evangeline Lilly Wikimedia Commonsissa
Suomenkielinen haastattelu Starassa
Florence Henderson

Florence Henderson
Florence Agnes Henderson (14. helmikuuta 1934 Dale, Indiana – 24. marraskuuta 2016 Los Angeles, Kalifornia) oli yhdysvaltalainen sitcom-näyttelijä, jonka tunnetuimpia rooleja oli äiti sarjassa The Brady Bunch.
Henderson aloitti uransa Broadwaylla, jossa hän oli ensimmäisessä pääosassaan musikaalissa Oklahoma!, ja sitten seurasivat Sound of Music, Kuningas ja minä ja South Pacific.
Aiheesta muualla

Wikimedia Commonsissa on kuvia tai muita tiedostoja aiheesta .
Florence Henderson Internet Movie Databasessa. (englanniksi)
Florence Hendersonin kotisivu
Forlin koulukunta

Marco Palmezzano, Pala Ostoli
Forlin koulukunta oli ryhmä italialaisia renessanssimaalareita, jotka kaikki olivat syntyneet Forlissa, Italiassa 1400- ja 1500-luvuilla:
Ansuino da Forli
Melozzo da Forli
Marco Palmezzano
Francesco Menzocchi
Livio Agresti
Forholttinden (täsmennyssivu)

Forholttinden tarkoittaa seuraavia:
Forholttinden, vuorenhuippu Norjan Tromssan kunnassa
Forholttinden, vuorenhuippu Norjan Lyngenin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Forholttinden”, voi hakea sivunnimihaulla, laajalla sivunnimihaulla tai tekstihaulla.
Ford C1 -pohjalevy

Ford C1 -pohjalevy (tunnetaan myös nimillä Mazda BK -pohjalevy ja Volvo P1 -pohjalevy) on Fordin, Mazdan ja Volvon yhteistyössä kehittämä pohjalevy etu- ja nelivetoisille autoille, joissa moottori on sijoitettu poikittain. Se korvasi edeltäneen C170-pohjalevyn. C1-pohjalevy jakaa monia komponentteja suuremmille malleille tarkoitetun EUCD-pohjalevyn kanssa. C1:n seuraaja on Global C -pohjalevy, jonka puolestaan korvasi Ford C2 -pohjalevy.
Mallit

Ford C-Max I (2003–2010)
Ford Escort (2015–)
Ford Focus II (2004–2010)
Ford Kuga I (2008–2012)
Mazda3 (BK) (2003–2009)
Mazda3 (BL) (2009–2013)
Mazda5 (CR) (2004–2010)
Mazda Biante (2008–2018)
Volvo C30 (2006–2013)
Volvo C70 II (2006–2013)
Volvo S40 II (2004–2012)
Volvo V50 (2004–2012)
Global C

Ford C-Max II (2011–2019)
Ford Focus III (2010–2018)
Ford Kuga II (2013–)
Ford Transit Connect II (2012–)
Lincoln MKC (2014–2019)
Volvo V40 (2012–2019)
Farrer Roadin metroasema

Farrer Road on Singaporen Mass Rapid Transit -metrojärjestelmän asema Bukit Timahin ja Tanglinin rajalla Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:43 |  | 6:04 |  | 23:23 |  |  |
| CC7 Mountbatten | – |  | – |  | 0:00 |  |  |
| CC12 Bartley | – |  | – |  | 0:24 |  |  |
| CC29 HarbourFront | 5:34 |  | 5:59 |  | 23:29 |  |  |
| CC26 Pasir Panjang | – |  | – |  | 23:59 |  |  |
| CC23 one-north | – |  | – |  | 0:15 |  |  |
Aiheesta muualla

Kuvia tai muita tiedostoja aiheesta Farrer Roadin metroasema Wikimedia Commonsissa
Farrer Roadin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Holland Village | Circle Line | Seuraava asema: Botanic Gardens |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Farrer Road MRT Station
Käännös suomeksi
Forlandetin kansallispuisto

| --- | --- |
Sijainti:  Huippuvuoret Norja
Pinta-ala:  616 km2 (maa) 4 018 km2 (merialue)
| --- | --- |
Nimi alkuperäiskielellä:  Forlandet nasjonalpark 
Tyyppi:  Kansallispuisto, saariryhmä 
Perustettu:  1973
Luokitus:  Ramsar-alue 
muokkaa - muokkaa wikitekstiä - muokkaa Wikidataa
Forlandetin kansallispuisto on luonnonsuojelualue Huippuvuorilla. Siihen kuuluu saari nimeltä Prinssi Kaarlen etumaa (norjaksi Prins Karls Forland) ja sitä ympäröivät merialueet. Puisto on perustettu vuonna 1973. Sen maa-alueiden pinta-ala on 616 km2 ja merialueiden 4 018 km2. Kasvillisuustyypiltään puisto on tundraa.
Saaren länsirannikolla on rannikkotasanko, mutta itärannalla jäätiköt ulottuvat paikoin rantaviivalle asti. Siellä elää maailman pohjoisin kirjohylkeiden populaatio. Se on myös monien lintulajien pesäpaikka, ja länsiranta on tärkeä lintujen talvehtimisalue.
Kansallispuiston lintulajeista valkoposkihanhi ja pohjankiisla ovat avainlajeja. Pohjoispään Fuglehukenin luodoilla elää 40 000 pohjankiislaa.
Saarelta löytyi rautamalmia 1900-luvun alussa, ja niinpä Norja liitti sen alueisiinsa jo varhain. Siellä on jäänteitä myös valaanpyynnistä ja ansametsästyksestä. Nykyisin useimmat isot alukset kulkevat saaren länsipuolelta – itäpuolella oleva Forlandetinsalmi on matalimmillaan vain neljä metriä syvä. Paikalliset matkailuyrittäjät pääsevät maihin muutamassa kohdassa, ja kansallispuistossa järjestetään opastettuja kävelyretkiä.
Fanny Cochrane Smith

| Fanny Cochrane Smith |
| --- | --- |

Henkilötiedot
Syntynyt: joulukuu 1834 Tasmanian siirtokunta
Kuollut: 24. helmikuuta 1905 (70 vuotta) Cygnet, Tasmania, Australia
Vanhemmat:  Tanganutura (äiti)   Nicermenic (isä)
Puoliso:  William Smith
Lapset:  11
Fanny Cochrane Smith (joulukuu 1834 Tasmania – 24. helmikuuta 1905 Tasmania) oli Tasmanian aboriginaali. Hän oli tasmanialaisten kielten viimeinen puhuja ja informantti. Hänen laulamiaan aboriginaalien lauluja äänitettiin vahasylintereille.
Elämäkerta

Smith syntyi Flindersinsaarella vuonna 1834. Smith vietti lapsuutensa vankilamaisissa aboriginaaleille varatuissa koulussa, joissa opetettiin lähinnä kodinhoitoa.
Kun koulu suljettiin vuonna 1847, Smith perheineen siirrettiin Oyster Coveen. Fannyn isä kuoli kaksi vuotta myöhemmin.
Fanny meni naimisiin englantilaisen William Smithin kanssa 27. lokakuuta 1854. Mies oli ammatiltaan sahuri ja päätynyt Australiaan tuomittuna aasin varastamisesta. Parille syntyi 11 lasta, joiden jälkeläisiä monet Tasmanian nykyiset aboriginaalit ovat.
Maailman viimeisenä puhdasverisenä Tasmanian aboriginaalina itseään pitänyt Trugernanner kuoli vuonna 1876, joten Fanny katsoi olevansa viimeinen selviytynyt aboriginaali. Parlamentti tunnusti tämän korottamalla Smithille maksettavaa vuosirahaa 50 puntaan (alkujaan 24 puntaa) ja osoitti vuonna 1889 hänelle 121 hehtaarin tilan Nicholls Rivuletissa. Smith eli tilalla aboriginaalin perinteistä elämää muun muassa koreja punoen ja metsästäen. Smithin pariskunta kääntyi metodisteiksi, ja heidän tiluksiltaan lahjoitetulle maatilkulle rakennettiin myöhemmin kirkko.
Fanny kuoli keuhkokuumeeseen 24. helmikuussa 1905 Cygnetin kylässä.